ཞྭ་དམར་ཅོད་པན་འཛིན་པ་རྗེ་གྲགས་པ་སེང་གེ་ནི།
དེ་ལ་སློབ་མ་རྣམས་ཀྱི་ཐུ་བོ་ཆེས་མཆོག་ཏུ་གྱུར་པ་ཞྭ་དམར་ཅོད་པན་འཛིན་པའི་རབས་ཀྱི་ཕྲེང་བ་
རྣམས་ལས་ཐོག་མར་གྱུར་པ། རྗེ་གྲགས་པ་སེང་གེ་ནི་མདོ་ཁམས་སྒང་སྨད་དགེ་བསྙེན་རྡོ་རྗེ་དཔལ་
བརྩེགས་གནས་པའི་ཤར་ཕྱོགས་དགེ་འདུན་གྱི་སྡེ་ཆེན་པོ་ཀོལ་ཏིའི་གཙུག་ལག་ཁང་དང་ཉེ་བའི་སྤོམ་
འབོར་སྒང་ཆེན་ཕྱྭ་ཡི་ཡུལ་ཤོལ་ལུང་ཤོལ་ཆུའི་འགྲམ་གྲོང་པ་ཞེས་བྱ་བར་གཡག་རུ་རས་པ་ཉིད། སླར་
ཡང་བསམས་བཞིན་སྲིད་པ་ཉེ་བར་བཞེས་པའི་ཚུལ་དུ་སྐུ་འཁྲུངས་ཏེ། གདུང་རུས་ནི་སྦས་དབྲང་འགུ།
དབྲང་འགུ་སྟག་ཆུང་ཡབ་ཡུམ་ལ་སྲས་མིང་སྲིང་བཞི་ཡོད་པའི་ནང་ནས་རིན་པོ་ཆེ་པ་ཉིད་ཆེ་འོག་མ་ཡིན་
པར་འདུག ཡུམ་གྱི་ལྷུམས་སུ་ཞུགས་པའི་དུས་སུ། ཡུམ་ལ་རྨི་ལྟས་བཟང༌པོ་དང༌། སྐུ་བལྟམས་པའི་ཚེ་
ནའང༌། ལྟེ་བ་བཅད་པ་དང༌། ཁར་མར་བཅུག་པ་ཚུན་ཆད་དྲན་པ་ལ་སོགས་གཞན་ཡང་ལྟས་ཁྱད་པར་
ཅན་བྱུང་བ་ཡིན་པར་འདུག དགུང་ལོ་གཉིས་གསུམ་ནས་མནལ་འོད་གསལ་དུ་འགྲོ་བ་བྱུང་སྟེ་ངོ་མ་ཤེས།
དེའི་དུས་སུ་རྒྱལ་སྲས་སྤོམ་བྲག་པའི་བུ་ཆེན་བླ་མ་སེང་རས་དང་མཇལ་ནས་བྱིན་རླབས་ཞུས་པས། ཁོང་
གི་གསུང་ནས་བྱིས་པ་རང་ཁྱད་པར་དུ་འཕགས་པ་ཞིག་འདུག་གསུངས། དེ་དུས་སྐབས་སྐབས་སུ་གཡག་
རུ་རས་པ། བན་རྒན་སེ་བོ་དེ་ཡིན་སྙམ་པ་བྱུང༌། དགུང་ལོ་བཞི་ལོན་ཙ་ན་ཉི་མ་སྔ་དྲོའི་ཆ་ལ་མདུན་གྱི་
ནམ་མཁའ་ལ་བདེ་གཤེགས་སྟག་ལུང་ཐང་པ་དང༌། རྗེ་བཙུན་མ་སྒྲོལ་མ་གཉིས་བྱོན་ནས་ཕྱག་ཏུ་བུམ་པ་
ཐོགས་ནས་དབང་བསྐུར་བའི་སྣང་བ་བྱུང༌། གཞན་རྣམས་ཀྱིས་གཉིད་ཡུར་བ་མཐོང་འདུག་གསུངས།
དགུང་ལོ་ལྔ་དྲུག་གི་དུས་སུ་རྗེ་བཙུན་མ་སྒྲོལ་མ་དཀར་ལྗང་གཉིས་ཀྱིས་གཙོ་བྱས་པའི་ཡི་དམ་གྱི་ལྷ་མང་
དུ་ཞལ་མཐོང་ནས། བྱིས་པ་ཟླ་བོ་རྣམས་ལ་བསྟན་པས་ཁོང་རྣམས་ཀྱིས་མ་མཐོང་བར་དབྲང་འགུ་ལྷ་
མཐོང་འདྲེ་མཐོང་དུ་བཏགས། ཡབ་ཡུམ་ན་རེ་བུས་འདྲེ་མཐོང་འདུག་པས་རིམ་གྲོ་ཞིག་བྱེད་པ་དང༌། བླ་
མ་བློ་གྲོས་གྲགས་པ་ལ་ཞུ་དགོས་ཟེར་ནས་ཁོང་ལ་ཞུས་པས། ཁོང་གི་གསུང་ནས་འདྲེ་མཐོང་བར་མི་
འདུག་འདི་ལ་བཙུན་པ་བྱས་ན་ཆོས་པ་བཟང་པོ་ཞིག་ཡོང་པར་འདུག་པས་ང་ལ་ཕུལ་གསུངས་པ་ལ།
བྱིས་པ་ཆུང་ངུའི་དུས་ནས་ཁོང་གི་དྲུང་དུ་བཞག ཁོང་ལ་རྟ་མགྲིན་ཇོ་བོའི་ལུགས་ལྷ་ལྔ་ཞུས་ནས་བསྙེན་
པ་བྱས། དབུའི་སྟེང་ན་རྟ་སྐད་འཚེར་བ་ལན་མང་དུ་ཐོས། སྐབས་སྐབས་སུ་རྟ་མགྲིན་དངོས་ཡིན་སྙམ་པ་
285

བྱུང་གསུངས། དེ་དུས་སྤྱི་ཁང་དགོན་པར་ལོ་བཅུ་གསུམ་ལ། སློབ་དཔོན་བློ་གྲོས་གྲགས་དང༌། སློབ་
དཔོན་རྒྱ་རྗེ་སྟོན་པ་གཉིས་ལ་མཁན་སློབ་ཞུས་ནས་རབ་བྱུང་བྱས། མཚན་གྲགས་པ་སེང་གེ་ཞེས་བྱ་བར་
གྲགས། ཉིན་ཅིག་གི་དུས་སུ་སློབ་དཔོན་བློ་གྲོས་གྲགས་པའི་གསུང་ནས། ང་ཤིང་ཐོག་འདི་ལ་དགའ་
བས་གྲགས་པ་སེང་གེ་སོང་ལ་ཤིང་ཐོག་ཅིག་ཐུས་ལ་ཤོག་གསུངས་དེར་རི་ལ་ཕྱིན་ནས་བདེ་གཤེགས་
སྟག༌ལུང༌ཐང༌་པ་དང༌། ཁོང༌གི་སློབ་མ་སྦས་རིན་པོ་ཆེ་ལ་གསོལ་བ་འདེབས་ཀྱི་ཕྱིན་པའི་དུས་སུ། ཆར་
ཟིམ་ཟིམ་ཞིག་བྱུང་ནས་བྲག་ཕུག་ཅིག་ཏུ་བསྡད་ཙ་ན། བདེ་གཤེགས་རིན་པོ་ཆེ་དང༌། རྗེ་བཙུན་མ་སྒྲོལ་
མ་དཀར་ལྗང་གཉིས་ཞལ་མཐོང་ཏིང་ངེ་འཛིན་བཟང་པོའང་བྱུང༌། གཞན་ཡང་དེའི་དུས་སུ་སློབ་དཔོན་
པས་མིའི་སྲིའུ་གསོ་བ་རྣམས་སོས་མི་སོས་མཁྱེན་པ་བྱུང༌། ལན་ཅིག་ཁོང་ལ་རྒྱགས་ལེན་དུ་སོང་གསུངས་
པ་ལ། ལ་དེའི་རྒྱབ་ན་མས་རྩམ་པ་དང་ཆུ་རྡོར་ཁྱེར་ནས་ཕྲད་དུ་འོངས་པ་སྒྲིབ་པ་མེད་པར་ཤེས་པར་བྱུང་
ནས། སློབ་དཔོན་པ་ལ་ཞུས་པས་ཁོང་མཉེས་ཤིང་གཞན་རྣམས་ཡ་མཚན་དུ་གྱུར། ལར་དེ་དུས་རྗེ་བཙུན་
སྒྲོལ་མ་དང༌། ཡི་དམ་གྱི་ལྷ་མང་དུ་ཞལ་གཟིགས་ཏེ་སློབ་དཔོན་པ་ལ་ཞུས་པས། ང་ལ་སྦས་རིན་པོ་ཆེའི་
གསུང་ནས། ཕ་ཡུལ་དང་གཞན་དུ་མ་འགྲོ་བར་ཁྱོད་ལོ་གསུམ་བསྒྲུབ་པའི་དམ་བཅའ་གྱིས་གསུང་བ་ལ།
གསུང་བཅག་ནས་ཕ་ཡུལ་དུ་འགྲོ་དགོས་པ་ཞིག་བྱུང་བས་དེ་མཁྱེན་ནས་མ་འགྲོ་བྱས་པ་ཡིན་ཏེ། ད་ཁྱོད་
ལ་ སློབ་མ་མང་པོ་མི་ཡོང༌ ། བཟང་པོ་ཞིག་ཡོད་པ་དེས་ཀྱང་ཁྱོད་ ཀྱི་བརྒྱུད་པ་ མི་འཛིན་པར་ འདུག་
་།
གསུངས། སློབ་མ་བཟང་པོ་ཞིག་ཡོད་གསུངས་དེ་ཁྱོད་ཡིན་པར་འདུག་གསུངས། དེའི་དུས་སུ་ཡུལ་པ་
རྣམས་ན་རེ། དབྲང་འགུ་ལྷ་མཐོང་འདྲེ་མཐོང་འདི་ཡེ་ཤེས་པས་བྱིན་གྱིས་བརླབས་པ་ཡིན་ན། བསོད་
ནམས་འདི་ལས་ཆེ་བ་ཡོད་ཐང༌། འཇིག་རྟེན་པས་བྱིན་གྱིས་བརླབས་པ་ཡིན་ཟེར་ནས་ཐེ་ཚོམ་བྱེད་པ་
བྱུང་བས། སློབ་དཔོན་པའི་གསུང་ནས། ཁྱོད་ཡེ་ཤེས་པས་བྱིན་གྱིས་བརླབས་པ་ཡིན་ཞིང༌། ཆོས་པ་
བཟང་པོ་སེམས་ཅན་ལ་ཕན་ཐོགས་པ་ཞིག་ཡོང་བ་ངས་ཀྱང་ཤེས་ཏེ། དྲུང་རིན་པོ་ཆེ་ཡེ་ཤེས་སེང་གེ་གྲུབ་
ཐོབ་ རྩོད་མེད་ཡིན་པས། ཁོང་ གི་ དྲུང་ དུ་ སོང་ ལ་ ཡི་ དམ་ ལྷ་ ཞལ་ གཟིགས་ ལུགས་ འདི་ རྣམས་ ཞུས་
གསུངས། ལར་བླ་མ་བློ་གྲོས་གྲགས་ པའི་ དྲུང་ དུ་ ལོ་བརྒྱད་ བཞུགས་ནས། ལོ་བཅུ་བདུན་ ལ་ ཕ་ དང་
གཡོག་གཅིག་ལ་ཁྲེས་པོ་བསྐུར་ནས། ཡོན་པོར་ཕྱིན་པའི་ལམ་ཁར་ཁོང་གཉིས་ན་རེ། དྲུང་རིན་པོ་ཆེ་དེ་
དབུ་ཞྭ་དང་ན་བཟའ་ཅི་འདྲ་གསོལ། མཇལ་ཁ་ཨེ་འོང་རང་རེ་རྣམས་ལ་ཟ་མ་ཇི་འདྲར་སྟེར་བར་འདུག་
286

འདྲིར་བྱུང་བ་ལ། དྲུང་རིན་པོ་ཆེ་དབུ་ཞྭ་ནག་པོ་གསོལ། ན་བཟའ་བེར་ཐུལ་གཅིག་གི་སྟེང་ན་རས་ཕྱམ་
གཅིག་གསོལ་འདུག་མཇལ་ཁ་ཡོང་བར་འདུག་ཟ་མ་ཇ་ཐུད་ཟན་ཞིག་སྟེར་བར་འདུག་བྱས་ནས་ཕྱིན་
པས། ངས་ཇི་སྐད་བྱས་པ་བཞིན་དུ་བྱུང་བས་ཁོང་གཉིས་ང་ལ་བལྟས་ནས་དགོད་ཀྱིན་འདུག དེ་ནས་བླ་
མ་རིན་པོ་ཆེ་ལ་ཡི་དམ་ལྷ་ཞལ་གཟིགས་ལུགས་དང་རྒྱུ་མཚན་རྣམས་ཞུས་པས། དྲུང་གི་གསུང་ནས་རྗེ་
བཙུན་མ་ཞི་བར་འདུག་གམ་ཁྲོ་མོར་འདུག་ཞི་ཁྲོ་གང་ཡིན་མི་ཤེས་ལགས་ཞུས་པས། སྤྱན་གསུམ་འདུག་
གམ་གཉིས་འདུག་གསུངས་པ་ལ་གཉིས་འདུག་ཞུས་པས། འོ་ན་ཞི་བར་འདུག དོ་ནུབ་ཁྱེད་རང་རྣམས་
ནག་ཚང་དུ་སྡོད་ངེད་ཀྱིས་རྨི་ལམ་བརྟག་ནས་ནང་པར་གསལ་གསུང་བ་ལ། ཚ་བའི་དུས་སུ་མཇལ་ཁྱོད་
ཡི་དམ་ལྷས་བྱིན་གྱིས་བརླབས་འདུག གྲུབ་ཐོབ་སུམ་ཕུལ་ཙམ་ཞིག་ཡོང་པར་འདུག ད་ངའི་རྩར་སྡོད་ལ་
སྒྲུབ་པ་གྱིས་གསུང་ནས། རྗེ་བཙུན་མ་བཾ་སྐྱེད་མ་དང༌། རྫོགས་རིམ་ལ་ཆོས་དྲུག་གནང་ནས་བསྒོམས་
པས་དྲོད་བཟང་པོ་བྱུང་ནས་རས་བུད་བྱས་པར་རས་པ་ཐམས་ཅད་ལས་དབྲང་འགུ་རས་པ་བཟང་བར་
འདུག་གསུངས་ནས་མིང་ཡང་དབྲང་འགུ་རས་པར་བཏགས་གསུངས། དེ་དུས་ཆོས་སྐྱོང་བེར་ནག་ཅན་གྱི་
རྗེས་གནང༌གནང༌། ཡོན་པོ་དང་བསྙུག་ལུང་གཉིས་སུ་སྒྲུབས་པ་བྱེད་ཀྱིན་བསྡད། སྐབས་སུ་ལུང་རྩེར་
ཡང་ཐོག་རེར་བསྡད། བཙུན་ཆུང་བརྒྱད་ཅུ་ཙམ་རེ་ཡོད་པའི་གྲལ་མགོར་བཞག་ནས་དབྲང་འགུ་རས་པ་
གྲུབ་ཐོབ་ཡིན་གསུངས་ནས་གསོལ་ཪས་གནང་ཞིང་ཐུགས་རྩིས་ཆེ་བར་མཛད་དོ། །དྲུང་རིན་པོ་ཆེའི་
དབོན་པོ་བླ་མ་སྟོན་བྱང་པ་ཡབ་ཡུམ་གྱི་སར་གདན་དྲངས་ནས་རྗེ་བཙུན་མའི་དབང་བསྐུར་དང༌། རྣམ་
སྲས་ཀྱི་རྗེས་གནང་ཞུས། དེ་ནས་ཁོང་གི་ཕ་ཁུ་དང་མི་གཞན་འགྲས་པས། གནུབས་སངས་རྒྱས་ཡེ་ཤེས་
ནས་བརྒྱུད་པའི་གཤིན་རྗེ་ཁ་ཐུན་བུ་མོ་ལུགས་ལ་ནུས་པ་ཐོན་པའི་སྔགས་པ་བདུད་མི་ཟན་ཕྱི་རོང་ཚ་
བཙུན་སྒོམ་བྱ་བ་ལ/༤ས་ནས། གཤིན་རྗེའི་སྒྲུབ་སྐོར་སྤ་ཏྲ་དང་བ
པས་རྟགས་དང་ནུས་པ་ཐོན། དགྲ་རྣམས་ལ་ཤི་ཆད་དང༌། བཀྲ་མི་ཤིས་པའི་ལྟས་སྣ་ཚོགས་བྱུང༌། ནུས་
ཤིན་ཏུ་ཆེ་བར་གྲགས། ཡང་དེ་དུས་ཡུམ་གྱི་རྐང་པ་ཞ་ནས་ཅི་བྱས་ཀྱང་མ་ཕན་པ་ལ། རྟ་མགྲིན་གྱི་
དྲག་སྔགས་བརྒྱབ་ཅིང་བྱིན་བརླབས་བྱས། ཕྱག་ནས་འཐེན་པས་ལངས་ནས་འགྲོ་ཤེས་པ་བྱུང༌། གཞན་
ཡང་ཡུལ་དེ་ན་རྡོ་ལུག་མགོ་ཟེར་བའི་ཀླུ་བདུད་གཞི་བདག་གཉན་པོ་ཞིག་གནས་པ་ཉིན་པར་ཡང་མིས་
འགྲོ་མི་ནུས་པ་ཞིག་ཡོད་པའི་སར། རྗེ་ཉིད་དང་སྔགས་པ་ནུས་པ་ཅན་དུ་གྲགས་པ་ཞིག་ཡོད་པ་
་་གཉིས་
287

ཀྱིས་ཕྱིན་ནས་བཏུལ་བས་ཀླུ་བདུད་ཀྱི་གནོད་པ་རང་ཞི་ལ་སོང༌། ཡུལ་པ་རྣམས་ན་རེ་དེ་འདྲ་འདུལ་ནུས་
པ་ཡ་མཚན་ཆེ་ཟེར་ནས་ཐམས་ཅད་དགའ་བར་གྱུར། ལར་དེ་དུས་ནུས་པ་ཆེ་བ་དང་སྒོམ་བཟང་བར་
གྲགས་ཀྱང་དབུས་ལ་ཕྱིན་པའི་བཙུན་པ་རྣམས་ལ་རྩིས་ཆེ་བ་ལ་བརྟེན་དབུས་གཙང་ལ་འགྲོ་བསམ་ནས་
ཡབ་ཡུམ་ལ་ཞུས་པས། ཡབ་ན་རེ་ང་ན་སོ་རྒས་པ་དང༌། ནད་བུ་དམ་པས་ཁྱེད་དབུས་གཙང་ལ་བྱོན་པས་
མི་ཡོང་ཟེར་ནས་འགྲོར་མ་སྟེར། དེའི་ནུབ་མོ་ཆོས་སྐྱོང་ལ་གཏོར་མཆོད་ཅིག་ཕུལ་ནས་གསོལ་བ་བཏབ་
པས། རྨི་ལམ་ན་ཆོས་སྐྱོང་བེར་ནག་ཅན། བླ་མ་དབང་ཕྱུག་དཔལ་གྱི་ཆས་སུ་བྱས་པ་ཞིག་བྱུང་ནས། ད་
རེས་ཁྱོད་དབུས་གཙང་ལ་སོང༌། ངས་ཡར་སྐྱལ་བ་ཡིན། དབུས་གཙང་ལ་ལོ་བཞི་བཅུ་སྡོད། ད་བཟོད་
ངས་བསུ་བ་ཡིན་ཟེར། དེར་གཉིད་སད་པ་དང་བློ་བདེ་ནས་ཆོས་སྐྱོང་ལ་གཏོར་མཆོད་བཟང་པོ་ཕུལ།
ནང་པར་ཕ་རྒན་ལ་ངེད་ད་རེས་དབུས་གཙང་ལ་ཅིས་ཀྱང་འགྲོ་བས་བཀའ་གནང་དགོས་ཞུས་པས། ད་
གྲོས་བྱེད་དགོས་ལོ་གཅིག་ཙམ་སྡོད། རྒྱགས་ཆུ་སེ་ཉག་འདྲ་བསྒྲུབས་ནས་དེ་ནས་འགྲོ་བ་ཡིན་མོད་ཟེར།
ད་རེས་ཟླ་བོའི་སྟབས་དང་བྱས་པས་མ་ཐོན་ན། དེ་ནས་ཨི་ཐོན་མི་ཤེས་པས། ད་ལོ་རང་འགྲོ་ཞུས་པས།
དེ་ནས་ཡབ་ཡུམ་གྱིས་རྒྱགས་ཐེས་ལ་རྟ་བཟང་གཉིས། གླ་རྩི་རྒྱ་ཆག་གཅིག་གསེར་དངུལ་དམ་དུམ་ཡོད་
པ་ཀུན་བསྐུར་ནས། སློབ་དཔོན་རྒྱ་རྗེ་སྟོན་པ་དྲུང་ཆོས་རྗེའི་བསུ་བ་ལ་བྱོན་པའི་ཕྱག་ཕྱི་ལ་ཡོང་། ཀརྨ་ལྷ་
སྟེང་དུ་དྲུང་ཆོས་རྗེ་རང་བྱུང་བ་དང་མཇལ། དེ་དུས་ཆོས་ཀྱི་འབྲེལ་པ་ཙམ་ཞུས། དྲུང་ཆོས་རྗེའི་གསུང་
ནས་ཁྱེད་རྣམས་སྔོན་ལ་དབུས་གཙང་ལ་སོང༌། ངེད་རྟིང་ལ་སླེབ་པ་ཡིན་གསུངས། དེ་དུས་སྟོད་ཧོར་ཡོང་
ཟེར་བའི་སྐད་ཀརྨ་སྐོར་པ་རྣམས་ཀྱིས་ཐོས་ནས་འུར་ཆེན་པོ་འདུག་པས། ཟླ་བོ་རིགས་གཅིག་ཡུལ་ལ་
ལོག་རིགས་གཅིག་ཡར་ལ་འགྲོ་བ་ཨེ་འཐད་
་ཡར་ལ་འགྲོ་བ་ཨེ་འཐད་ཡིན་ཟེར་ནས་སེམས་མ་བདེ་བས། ནུབ་ཅིག་ཐོ་རངས་ཁ་
ཙམ་ན་མི་ནག་པོ་དར་གྱི་གོས་གོན་པ་ཞིག་ན་རེ། ད་རེས་སྟོད་ཧོར་མི་ཡོང༌། དབུས་གཙང་ལ་འདེང༌།
ལམ་ལ་བར་ཆད་མེད་པ་ངས་བྱེད་པ་ཡིན་ཟེར། དེའི་ནང་པར་ཟླ་བོ་གཅིག་གཉིས་ལ། ངེད་ལ་རྨི་ལམ་
འདི་འདྲ་བ་ཞིག་བྱུང་བྱས་པས། ཟླ་བོ་ཀུན་ན་རེ་ཁྱེད་ཀྱི་དེ་ཆོས་སྐྱོང་གི་ལྟས་སུ་འདུག སྔར་ཡང་ཁྱེད་
ཀྱིས་གང་གསུངས་པ་དེ་བདེན་པ་ཞིག་ཡོད་པས། ངེད་ཀྱང་ཁྱེད་ཀྱི་ཟླ་ལ་ཡར་འགྲོ་ཟེར་ནས་འོང་བས་
ལམ་ལ་བར་ཆད་མེད་པར་དགུང་ལོ་ཉི་ཤུ་རྩ་གསུམ་ལ་སྟོད་ལུང་མཚུར་ཕུར་ཕྱག་ཕེབས་སོ། །དབུས་སུ་
ཕྱགས་ཕེབས་པའི་དུས་སུ་ཆོས་ཉན་བཤད་གར་དར་དྲིས་པས་གསང་ཕུ་དར་ཟེར་ནས་གསང་ཕུ་ནེའུ་ཐོག་
288

ཏུ་བྱོན་ཏེ། སློབ་དཔོན་འཇམ་དབྱངས་ཤཱཀྱ་གཞོན་ནུ་དང༌། སློབ་དཔོན་བློ་གྲོས་མཚུངས་མེད་ལ་ཕ་རོལ་
ཏུ་ཕྱིན་པ་དང༌། ཚད་མ་ལ་སོགས་པ་ལ་སློབ་གཉེར་ལོ་དྲུག་གི་བར་དུ་མཛད། དབུས་གཙང་གཉིས་སུ་
གྲྭ་བསྐོར་བྱས་པས་ཕར་ཕྱིན་གྱི་སྟོན་པ་བཟང་བའི་ཐོག་ཆོད། ད་ལྟའི་སློབ་གཉེར་བྱེད་པ་རྣམས་ཀྱིས་ངའི་
སློབ་གཉེར་བྱེད་པ་དེའི་ཕྱེད་ཀྱི་དཀའ་ལས་ཀྱང་མི་ནུས་གསུངས། ལན་གཅིག་སྟག་ལུང་ལ་གྲྭ་བསྐོར་ལ་
ཕྱིན་དུས། བླ་མ་རྟོགས་ལྡན་མེས་གཞོན་པ་འཕན་ཡུལ་ན་བཞུགས་པ་དང་མཇལ། ཞི་བྱེད་ངོ་སྤྲོད་ཅིག་
ཞུས་པས་ཞག་བདུན་ཙམ་གྱི་བར་དུ་མི་འཆོར་བའི་ཏིང་ངེ་འཛིན་བཟང་པོ་བྱུང་ནས། སློབ་དཔོན་བློ་གྲོས་
མཚུངས་མེད་ལ་ཞུས་པས། ཁྱོད་ལ་བསྒོམ་ཆེན་བྱས་ན། རྫུན་མ་ཆེན་པོ་ཞིག་འོང་བར་འདུག རྫུན་གྱི་
གཏོང་ལུགས་འདི་རང་གིས་ཆོག་གསུངས་ནས་བཞད་གད་མཛད། ཡང་སྙིང་པོ་སླར་འཇམ་དབྱངས་ཀྱི་བློ་
འཕེལ་བསྒྲུབས་པས། འཇམ་དབྱངས་སེང་གེ་དཀར་མོའི་དྲིལ་བུ་གཡེཪ་ཁས་བརྒྱན་པ་ཞིག་ལ་ཆིབས་
ནས་མཁའ་ལ་བྱོན་པ་བདེ་ཆེན་གྱི་རྒྱབ་རི་ལ་བབ་པ་ཞིག་བྱུང༌། དེ་ཕྱིས་བདེ་ཆེན་དུ་སྒྲུབ་པ་བྱེད་པའི་
བརྡར་འདུག ཡང་དེ་དུས་རྗེ་བཙུན་མ་སྒྲོལ་མ་དང༌། ཆོས་སྐྱོང་བེར་ནག་ཅན་གྱིས་བར་ཆད་བསལ་བའི་
ལྟས་མང་དུ་བྱུང༌། ཕ་འོང་ཁར་ཕར་ཕྱིན་གྱི་གཞུང་ལ་བློ་བཤར་བརྒྱ་ཚར་བྱས་དུས་རྗེ་བཙུན་མ་ཞལ་ཡང་
ཡང་གཟིགས་གསུངས། དེའི་རྒྱུ་མཚན་ཕྱིས་གནས་ནང་གི་གཟིམས་ཁང་འོག་མར་ལན་ཅིག་དར་རྒྱལ་བ་
ལ་སློབ་དཔོན་དགེ་སློང༌། ད་མི་རྒས་པས་ཡི་དམ་ལྷས་ཞལ་མི་སྟོན་པ་འདུག སྔར་བསྒོམ་བྱེད་ཁར་རྗེ་
བཙུན་མ་རྒྱུན་དུ་ཞལ་མཐོང༌། དེ་ཡི་དམ་ལྷས་བསྒོམ་ལ་བསྐུལ་བ་ཡིན་པར་འདུག་གསུངས། ལར་དེ་
དུས་བསྒོམ་ཞིག་མཛད་དགོངས་པ་ཡང་ཡང་བྱུང༌། སྔར་ཁམས་ནས་ཁྱེར་འོངས་པའི་དངོས་པོ་རྣམས་ཀྱང་
སློབ་གཉེར་བྱེད་པའི་བར་ལ་ཟད་ནས་སྒོམ་རྒྱགས་ཀྱང་ཆེར་མེད། མཚུར་ཕུར་བླ་མ་བཀྲ་ཤིས་འབུམ་
དང༌། ས་སྨད་པ་རྣམས་མ་འཆམ་པའི་བར་བྱས་པས་ཆོས་རྗེའི་གསུང་ནས་ཁྱོད་མི་བསམས་པ་
་ཡོད་པ་
ཞིག་འདུག་གསུངས་ནས་མཉེས་པར་བྱུང༌། མི་ཚོའི་བྱེད་སྤྱོད་ལ་ཡང་སྐྱོ་ཤས་སྐྱེས་ཇོ་མོ་ནང་དུ་བསྒོམ་ལ་
འགྲོ་དགོས་སྙམ་པ་བྱུང་གསུངས། དེའི་དུས་ཆོས་རྗེ་རིན་པོ་ཆེའི་གསུངས་ནས། དགེ་བཤེས་གྲགས་སེང་
རང་བདེ་ཆེན་དུ་བྱོན་ནས་བསྒོམ་བྱས་པས་དྲག་གསུངས། བསྒོམ་བྱེད་པའི་ཆོས་རྒྱགས་ཆེ་བར་མེད་ཞུས་
པས། རྒྱགས་འཐུད་ངེད་ཀྱིས་སྟེར་བ་ཡིན་གསུངས། རྒྱགས་འཐུད་བབ་ཡེ་མེད་ཞུས་པས། ཆོས་རྒྱགས་
ངེད་ཀྱིས་བྱེད་པ་ཡིན་གསུངས་ནས་ལྟོ་གོས་ཆོས་གསུམ་གྱིས་བསྐྱངས། དགུང་ལོ་སུམ་ཅུ་ལ་བདེ་ཆེན་དུ་
289

བྱོན་ཏེ་ཆོས་དྲུག་གི་ཁྲིད་ཞུས་ནས། སེང་གེ་ལུང་དུ་དབྱར་ཞིག་བསྒོམ་པའི་དུས་སུ། ཡིག་བརྒྱའི་ཁྲིད་ཉན་
དུས་རྨི་ལམ་ཟིན་པ་བྱུང་། སྣང་བ་ཐམས་ཅད་རྒྱ་མཚོའི་དཀྱིལ་ལྟ་བུ་ལ། ཡི་དམ་གྱི་ལྷ་དང་ཆོས་སྐྱོང་གི་
སྟོང་གཟུགས་མང་དུ་ཤར། དེའི་དུས་སུ་གོ་བ་ལ་རྩ་རླུང་ཐིག་ལེ་བསྒོམ་པ་འདི་བས། ཕ་རོལ་ཏུ་ཕྱིན་པ་
ནས་བཤད་པའི་གཅིག་དང་དུ་མའི་ངོ་བོ་ཉིད་དང་བྲལ་བའི་དོན་ལ་མཉམ་པར་བཞག་ན་དགའ་བར་
འདུག་སྙམ་པར་བྱུང་ནས། ཆོས་རྗེ་ལ་ཞུས་པས། རྩ་རླུང་ཐིག་ལེ་རྒྱུད་ཐམས་ཅད་ནས་ཟབ་པར་བཤ